1945ರ ಮೇ 3ರಂದು, ಯಾವುದೇ ಒಂದು ಹೋರಾಟವಿಲ್ಲದೆಯೇ ಬ್ರಿಟಿಷ್‌ ಪಡೆಗಳಿಗೆ ಹ್ಯಾಂಬರ್ಗ್ ಶರಣಾಯಿತು. IIನೇ ಜಾಗತಿಕ ಸಮರದ ನಂತರ, ಹ್ಯಾಂಬರ್ಗ್ ಬ್ರಿಟಿಷ್‌ ಹಿಡುವಳಿಯ ವಲಯದಲ್ಲಿತ್ತು ಮತ್ತು 1949ರಲ್ಲಿ, ಅಗಿನ್ನೂ ಪಶ್ಚಿಮ ಜರ್ಮನ್‌ನದೇ ಆಗಿದ್ದ ಜರ್ಮನಿಯ ಒಕ್ಕೂಟ ಗಣತಂತ್ರದ ಒಂದು ಸಂಸ್ಥಾನವೆನಿಸಿಕೊಂಡಿತು. 1962ರ ಫೆಬ್ರುವರಿ 16ರಂದು ಕಂಡುಬಂದ ಆ ವರ್ಷದ ಉತ್ತರ ಸಮುದ್ರದ ಪ್ರವಾಹವು ಸಾರ್ವಕಾಲಿಕವಾಗಿ ಹೆಚ್ಚಿನದು ಎನ್ನಬಹುದಾದ ಮಟ್ಟಕ್ಕೆ ಎಲ್ಬೆಯು ಉಕ್ಕಲು ಕಾರಣವಾಯಿತು; ಇದರಿಂದಾಗಿ ಹ್ಯಾಂಬರ್ಗ್‌‌ನ ಐದನೇ ಒಂದು ಭಾಗವು ಮುಳುಗಿತು ಹಾಗೂ 300ಕ್ಕೂ ಹೆಚ್ಚಿನ ಜನರು ಅಸುನೀಗಿದರು.

ಹ್ಯಾಂಬರ್ಗ್‌‌ನ ಕೇವಲ ನಷ್ಟು ಪೂರ್ವಕ್ಕಿರುವ ಒಳಗಿನ ಜರ್ಮನ್‌‌ ಗಡಿಯು, ನಗರವನ್ನು ಅದರ ಬಹುಪಾಲು ಒಳನಾಡಿನಿಂದ ಪ್ರತ್ಯೇಕಿಸಿತು ಮತ್ತು ಹ್ಯಾಂಬರ್ಗ್‌‌‌ನ ಜಾಗತಿಕ ವ್ಯಾಪಾರವನ್ನು ಮತ್ತಷ್ಟು ತಗ್ಗಿಸಿತು. 1990ರಲ್ಲಿ ಜರ್ಮನ್‌‌ ಪುನರೇಕೀಕರಣವಾದ ನಂತರ ಮತ್ತು 2004ರಲ್ಲಿ EUನೊಳಗೆ (ಐರೋಪ್ಯ ಒಕ್ಕೂಟದೊಳಗೆ) ಕೆಲವೊಂದು ಪೂರ್ವದ ಐರೋಪ್ಯ ಮತ್ತು ಬಾಲ್ಟಿಕ್‌‌ ಸಂಸ್ಥಾನಗಳ ಸೇರ್ಪಡೆಯಾದ ನಂತರ, ಹ್ಯಾಂಬರ್ಗ್‌‌ನ ಬಂದರು ತನ್ನ ಸ್ಥಾನವನ್ನು ಮರುಗಳಿಸುವುದಕ್ಕೆ ಸಂಬಂಧಿಸಿದ ಮಹತ್ವಾಕಾಂಕ್ಷೆಗಳನ್ನು ಜೀವಂತವಾಗಿರಿಸಿಕೊಂಡಿದೆ; ಧಾರಕ ಹಡಗಿನ ರವಾನೆ ಮತ್ತು ಅದರ ಪ್ರಮುಖ ವಾಣಿಜ್ಯ ಹಾಗೂ ವ್ಯಾಪಾರ ಕೇಂದ್ರಕ್ಕೆ ಸಂಬಂಧಿಸಿದಂತೆ, ಆ ಪ್ರದೇಶದ ಅತಿದೊಡ್ಡ ಆಳ-ಸಮುದ್ರದ ಬಂದರು ಎನಿಸಿಕೊಳ್ಳಬೇಕು ಎಂಬುದೇ ಇದು ಮರುಗಳಿಸಲು ಬಯಸಿರುವ ಸ್ಥಾನವಾಗಿದೆ ಎಂಬುದು ಗಮನಾರ್ಹ ಅಂಶ.

ಅಂತರರಾಷ್ಟ್ರೀಯ ಸಂಬಂಧಗಳು
ಜನಸಂಖ್ಯಾಶಾಸ್ತ್ರ
ಯುದ್ಧಾನಂತರದ ಇತಿಹಾಸ
ಹವಾಮಾನ